פלנקס (מערכת נשק)

פלנקס (באנגלית: Phalanx) היא מערכת הגנה אקטיבית מבוססת תותחים מתוצרת ארצות הברית להשמדת טילים, רקטות וארטילריה בטווח קצר.

מבנה ומאפיינים 
הפלנקס מורכבת ממערכת תותחים אוטומטיים ומכ"ם אמריקאים.

תותחי "פלנקס", אותם מייצרת החברה האמריקאית "רייתאון" (Raytheon), יועדו במקור להגנה על ספינות מפני טילים הנורים אליהן. סוללת "פלנקס" כוללת ארבעה תותחי M61A1 וולקן רב קניים בקליבר 20 מילימטרים ומכ"ם שעוקב אחר מעוף הטיל התוקף, מעריך את מסלולו ומורה לירות עליו מטווח של עד קילומטר וחצי. קצב האש של המערכת מגיע לחמישים עד שבעים וחמישה קליעים (פגזים) בשנייה, שמהירות הלוע שלהם עולה על קילומטר בשנייה.

תותחים כאלה היו מותקנים בכל ספינות הטילים של חיל הים הישראלי. הכוחות המזוינים של ארצות הברית הפעילו תצורה יבשתית של מערכת זו בהצלחה בעיראק, שם היא מגינה על בסיסיו מירי טילים ופצצות מרגמה. ישראל שקלה להצטייד בתצורה היבשתית, אך העדיפה להתמקד בפיתוח מערכת כיפת ברזל המעניקה עקבת הגנה גדולה יותר.

כינויה הלא רשמי של המערכת הוא R2-D2 בשל דמיון הראדום של המערכת לרובוט מסדרת סרטי מלחמת הכוכבים.

שירות מבצעי 
בשנת 1983 ו־1989 נערכו ניסויים של המערכת נגד כטב"ם מטרה, המערכת יירטה את המטרה אולם שברי הכטב"ם נפלו על הספינה וגרמו לנזק ואף למוות.

בשנת 1991 במלחמת המפרץ נורו לעבר ספינות ארצות הברית ובריטניה טילים עיראקיים, חלק מהטילים יורטו על ידי הפלנקס.

בשנת 1996 הופל בטעות מפציץ A-6 אינטרודר של חיל הים האמריקאי, על ידי מערכת פלנקס של חיל הים היפני.

הכוחות המזוינים של ארצות הברית ובריטניה הפעילו תצורה יבשתית של מערכת (בשם Counter-RAM) זו בעיראק, שם היא הגנה על בסיסיהם מירי טילים ופצצות מרגמה.

משתמשים

קישורים חיצוניים 

יוסי מלמן, 6,000 קליעים בדקה, כולל סרטונים המדגימים את פעולת המערכת, אתר הארץ
 יוסי מלמן, שר הביטחון, אהוד ברק, הורה לרכוש מערכת הגנה נגד קסאמים, אתר הארץ
 מידע על מערכת פלנקס, אתר חברת רייתאון
 אריה קיזל,	וולקן פאלנקס שלב נוסף בלוחמת הנט"ל,	'בין גלים' 161 מרץ 1984	2.

הגנה נגד טילים
תותחים נגד מטוסים
כלי ירייה רב-קניים
חיל הים הישראלי: אמצעי לחימה